ভ্রমণকারীর পথপ্রদর্শক
ভ্রমণকারীর পথপ্রদর্শক বা পর্যটকের পথপ্রদর্শক হলেন এমন ব্যক্তি যিনি শিক্ষাপ্রতিষ্ঠান, জাদুঘর, ধর্মীয় ও ঐতিহাসিক স্থানগুলিতে ভ্রমণে যাওয়া ব্যক্তিদের ঐ স্থানগুলির সাংস্কৃতিক, ঐতিহাসিক এবং সমসাময়িক ঐতিহ্যের উপর তথ্য সরবরাহ করেন। ২০০৩ সালে ইউরোপীয় প্রমিতকরণ সমিতির প্রদত্ত একটি কঠোর সংজ্ঞানুযায়ী "ভ্রমণকারীর পথপ্রদর্শক" হলেন সেই "ব্যক্তি যিনি দর্শনার্থীদেরকে তাদের পছন্দের ভাষায় পথপ্রদর্শন করেন ও কোনও এলাকার সাংস্কৃতিক ও প্রাকৃতিক ঐতিহ্য সম্পর্কে ব্যাখ্যা প্রদান করেন, যে বিষয়গুলির উপরে সাধারণত ঐ ব্যক্তির ঐ নির্দিষ্ট এলাকাভিত্তিক যোগ্যতাসূচক সনদ থাকে এবং যথাযথ কর্তৃপক্ষের স্বীকৃতি থাকে।"